**ΑΣΚΗΣΕΙΣ (ΜΑΘΗΜΑ 22-Η ΣΥΓΚΡΟΤΗΣΗ ΤΗΣ ΑΘΗΝΑΪΚΗΣ ΚΟΙΝΩΝΙΑΣ-Η ΚΑΘΗΜΕΡΙΝΗ ΖΩΗ)**

**1.**Να αντιστοιχίσετε τα στοιχεία της στήλης Α με τα κατάλληλα στη στήλη Β:

|  |  |
| --- | --- |
| **Α** | **Β** |
| 1. Αθηναίοι πολίτες | 1. Η πολυπληθέστερη κοινωνική ομάδα στην αρχαία Αθήνα |
| 1. Μέτοικοι | 1. Χιτώνας |
| 1. Δούλοι | 1. Αγόρια |
| 1. Αθηναϊκή κατοικία | 1. Απλό μονώροφο σπίτι |
| 1. Γυναίκες στην αρχαία Αθήνα | 1. Καταγωγή από γονείς Αθηναίους |
| 1. Άνδρες στην αρχαία Αθήνα | 1. Απαγόρευση συμμετοχής στα κοινά |
| 1. Φοίτηση στο σχολείο | 1. Κορίτσια |
| 1. Εκμάθηση οικιακών εργασιών | 1. Συμμετοχή στην Εκκλησία του Δήμου |
| 1. Διατροφή των αρχαίων Αθηναίων | 1. Μετοίκιο |
| 1. Ένδυμα των αρχαίων Αθηναίων | 1. Βασίζεται στα λαχανικά, ελιές, ψάρια,όσπρια |

2.Αξιοποιώντας τις ιστορικές σας γνώσεις και τις πληροφορίες του παρακάτω αποσπάσματος να απαντήσετε στο ερώτημα : **Ποιος ήταν ο ρόλος της γυναίκας στην αρχαία Αθήνα;**

# Ο ΡΟΛΟΣ ΤΗΣ ΓΥΝΑΙΚΑΣ

Από τη στιγμή που οι προμήθειες μπουν στο σπίτι, πρέπει κάποιος να τις διατηρήσει και να κάνει τις απαραίτητες εργασίες: μέσα στο σπίτι θα μεγαλώσουν τα νεογέννητα, στο σπίτι πρέπει να παραχθεί το αλεύρι που δίνουν τα δημητριακά. Το ίδιο ισχύει και για την κατασκευή των ενδυμάτων από το μαλλί. Επειδή μάλιστα όλες οι εργασίες χρειάζονται φροντίδα, και αυτές που γίνονται μέσα στο σπίτι και αυτές που γίνονται έξω, νομίζω ότι ο Θεός ανέθεσε στη φύση της γυναίκας τις εργασίες και τις φροντίδες μέσα στο σπίτι και στον άνδρα τις εξωτερικές.

Ξενοφών, Οικονομικός, VII, 21-23 (μετ. Α. Παπαγεωργίου)